Diari Oficial de la Generalitat Valenciana


Sumari del DOGV 8208, del 09-01-2018 (2017/11984)

Aprovació de la declaració de caducitat i resolució de l'adjudicació del Programa d'actuació integrada per al desenvolupament de la unitat d'execució Periodista Gil Sumbiela.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11238


Data del document
:   11-12-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Aprovació de la declaració de caducitat i resolució de l'adjudicació del Programa d'actuació integrada per al desenvolupament de la unitat d'execució Periodista Gil Sumbiela. [2017/11589]  
El Ple de l'Ajuntament, en sessió celebrada el dia 26 d'octubre de 2017, va adoptar acord la part dispositiva del qual diu el següent:  
  
«Primer. Desestimar les al·legacions formulades per José Luis Ramos Fortea, Miguel Sandalinas Collado i Jorge Juan Perepérez Ventura, com a administradors concursals de la mercantil Prodaemi, SL, en els termes exposats en el fonament jurídic cinqué del present acord.  
  
Segon. Declarar la caducitat i resoldre l'adjudicació del Programa d'actuació integrada per al desenvolupament de la unitat d'execució carrer Periodista Gil Sumbiela a la mercantil Prodaemi, SL, pels motius exposats en els fonaments jurídics del present acord i, en concret, per no prestar les garanties complementàries a què estava obligat per a poder seguir amb l'execució del contracte arribant a l'obertura de la fase de liquidació de la citada mercantil en el procediment concursal que se segueix en l'expedient 414/2009 del Jutjat Mercantil núm. 3 de València.  
Tercer. Tornar, en el moment que siga ferm el present acord, la garantia prestada per Prodaemi, SL, en relació al Programa d'actuació integrada per al desenvolupament de la unitat d'execució carrer Periodista Gil Sumbiela, pels motius exposats en el fonament jurídic tercer, i en concret per haver sigut qualificat el concurs de creditors com a fortuït, i no haver-se acreditat fins al moment majors danys pels quals haja de respondre l'esmentada garantia.  
L'esmentada garantia s'identifica com a:  
Manament d'ingrés CO. NO. P- valors E/2007/348, núm. d'expedició del manament d'ingrés 37, i diari d'intervenció llibre de caixa núm. 1 de data 5 de gener de 2007. Concepte: import equivalent al 10 % de les càrregues d'urbanització de l'actuació integrada de l'àmbit de la unitat d'execució carrer Periodista Gil Sumbiela, segons acord plenari de data 28 de juliol de 2006. Ingressa aval de Banesto núm. 2491 6847 543 0000176 de data 2 de novembre de 2006. Quantitat: 153.510,23 euros.  
  
Quart. Aprovar la liquidació del contracte corresponent al Programa d'actuació integrada per al desenvolupament de la unitat d'execució Periodista Gil Sumbiela, adjudicat a la mercantil Prodaemi, SL, quedant extingit amb la devolució de la garantia en el moment que siga ferm el present acord qualsevol dret o obligació que poguera derivar-se d'aquest, això sense perjuí de la reserva d'accions per part de l'Ajuntament per a l'exigència de les indemnitzacions que pertoquen en el cas que finalment s'acreditara qualsevol tipus de danys i perjuís.  
  
Cinqué. Publicar el present acord en el Diari Oficial de la Generalitat Valenciana, prèvia comunicació al Registre de Programes d'Actuació.  
Sisé. Notificar el present acord a Prodaemi, SL, a l'administració concursal, a l'entitat avaladora, als propietaris i la resta d'interessats afectats, al Consell Jurídic Consultiu de la Comunitat Valenciana, així com a la caixa municipal de depòsits, al Servei Fiscal de Despeses i als altres serveis municipals les competències dels quals pogueren resultar afectades.»  
  
Contra l'acte administratiu transcrit, que és definitiu en via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, podrà vosté interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.  
Si transcorreguera un mes des de l'endemà de la interposició del recurs de reposició sense que haja sigut resolt, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, des d'aqueesta desestimació presumpta.  
b) Recurs contenciós administratiu, davant del Jutjat Contenciós Administratiu de València, en el termini de dos mesos comptats des de l'endemà de la recepció d'aquesta notificació.  
Tot això sense perjuí que puga exercitar qualsevol altre recurs o acció que estime procedent.  
La notificació s'entendrà practicada a tots els efectes legals des de l'endemà de la present publicació.  
Cosa que es publica als efectes oportuns.  
  
València, 11 de desembre de 2017.- El secretari: Manuel Latorre Hernández.